Lav et referat af nedenstående tekst:

Tekst:
Tre varmeselskaber skal have otte millioner kroner tilbage fra selskabet Nordværk I/S, der er en sammenlægning af AVV og RenoNord. Det sker efter en fejl i regnskabet blev opdaget. En ekstern revisionsundersøgelse af varmeregnskabet har bekræftet at Nordværk I/S i perioden fra 2016 til 2020 uberettiget har overfaktureret de tre varmeselskaber i Hjørring, Hirtshals og Lørslev. Fejl opdaget ved et tilfælde Derfor igangsatte ledelsen i Nordværk I/S den eksterne revisionsundersøgelse. Det er Deloitte, der har stået for undersøgelsen, og de kunne bekræfte mistanken om, at beregningsmetoden var i strid med loven. De tre varmeselskaber kan derfor se frem til at få otte millioner kroner tilbage. - Bestyrelsen i Nordværk har drøftet sagen på et ekstraordinært bestyrelsesmøde, og vi har besluttet, at varmeselskaberne i Hjørring, Hirtshals og Lørslev skal have pengene retur hurtigst muligt, siger Lisbeth Lauritsen, bestyrelsesformand i Nordværk. Beregningsmetode i strid med loven Deloittes undersøgelse viser, at overfaktureringen skyldes, at udgifterne til etablering og drift af røggaskondenseringsanlægget er blevet medregnet med 160 procent, i stedet for 100 procent, i den omkostningsberegning, der ligger til grund for afregningen af varmeselskaberne i Hjørring, Hirtshals og Lørslev. Det kræver en særlig lovhjemmel eller myndighedspraksis at indregne omkostninger med mere end 100 procent. Derfor vurderede Deloitte, at omkostningsberegningen er i strid med lov om varmeforsyning.

Referat:
En fejl i varmeregnskabet hos Nordværk I/S betyder, at cirka otte millioner kroner skal retur til varmeselskaberne i Hjørring, Hirtshals og Lørslev.